ငါးလွန်မှ ကွန်စွန့်

ငါးလွန်မှ ကွန်စွန့် ဟူသည်မှာ မြန်မာစကားပုံတစ်ခု ဖြစ်သည်။

ရှင်းလင်းချက်
ငါး အဝေးသို့ ရောက်သွားသောအခါမှ ငါးဖမ်းရန် ကွန်ပစ်သကဲ့သို့ အချိန်အခါ ကုန်လွန်သွားခါမှ အားထုတ်လုပ်ကိုင်သည်။

မူလရင်းမြစ်
"သူမိုက်တို့ ဉာဏ်ပေါက်မှာ၊ စစ်ရောက်မှမြားချွန်၊ မိုးလွန်မှထွန်ချငြား၊ ငါးလွန်မှ ကွန်စွန့်မျိုး။" [၁၁၈၀] ဥက္ကံ။ ၂၅။

ဆိုလိုရင်းတူညီသောအခြားစကားပုံ
မိုးလွန်မှ ထွန်ချ နှင့် အတူတူဖြစ်သည်။ ငါးလွန်မှ ကွန်ပစ်ဟူ၍လည်း အသုံးရှိသည်။

ကျမ်းကိုး

မြန်မာစကားပုံများ